《送张山人徵伯归槜李》
明代·吴子孝

失路谁相念，思家自不禁。
吹箫江市伴，争炀旅人心。
钓乏王孙饭，游穷季子金。
有才常不达，归入白云深。

作者简介：（1495—1563）苏州府长洲人，字纯叔，号海峰，晚号龙峰，吴一鹏子。嘉靖八年进士。授台州推官，擢广平通判，历官至湖广参政。被谗免官。漫游山水而归。东南倭患严重之际，每为地方官出谋划策。病《宋史》芜杂，欲加删润，稿未就而卒。善书法。文章弘衍浩博，诗尤工。有《玉涵堂稿》。